Materská škola Budovateľská 8 Prešov

Zápisnica  z ustanovujúceho zasadnutia rady školy

Dátum :   17. apríl 2012
Čas      :   16:00 hod
Prítomní :    (viď prezenčná listina)
Program :
1. Otvorenie. 
2. Oboznámenie členov Rady školy s priebehom a výsledkami volieb do rady školy
3. Predstavenie  členov Rady školy.
4. Oboznámenie s volebným poriadkom.
5. Voľba predsedu Rady školy.
6.  Štatút Rady školy pri MŠ Budovateľská 8 – oboznámenie
7. Informácie poslancov MsZ 
8. Uznesenia a záver.

1.	Zasadnutie otvorila a viedla riaditeľka školy PaedDr. Eva Miklášová, ktorá oboznámila prítomných s programom ustanovujúceho zasadnutia rady školy.
2.	Pani riaditeľka oboznámila prítomných s výsledkami volieb do rady školy na volebné obdobie rokov 2012-2016 /viď príloha -zápisnice z volieb do rady školy /. Voľby do Rady školy vo všetkých skupinách voličov sa uskutočnili v zmysle zákona NR SR č. 596/2003 Z.z. o štátnej správe v školstve a školskej samospráve a vyhlášky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení ďalších zmien. Vo všetkých skupinách /pedagogickí, nepedagogickí zamestnanci a rodičia/ boli písomne navrhnutí kandidáti na volebný lístok a tí svoju kandidatúru aj písomne potvrdili. Voľby do rady školy prebehli vo všetkých skupinách tajným hlasovaním pod dohľadom zvolenej volebnej komisie. Vo všetkých kategóriách boli jednotliví voliči oboznámení s volebným poriadkom, ktorý bol schválený bez pripomienok. 
V kategóriách pedagogický zamestnanec, nepedagogický zamestnanec  aj rodič bola prítomná nadpolovičná väčšina  voliteľov. Voľby sa uskutočnili dňa 19.3.2012 ,21.3.2012 a  27.3.2012 podľa pokynov zriaďovateľa.  Vo všetkých kategóriách  voľby boli veľmi dobre organizačne a materiálne pripravené a počas volieb sa nevyskytli žiadne rušivé momenty. Doba archivácie  dokumentov týkajúcich sa volieb do rady školy je 10 rokov.

3.  Riaditeľka školy predstavila všetkých prítomných  novozvolených členov rady školy za jednotlivé skupiny.
Výsledky volieb :
•	Pedagogickí zamestnanci  -          	1. Jaščurová Jana  
                                                            	2. Fesičová Magdaléna 
•	Nepedagogickí zamestnanci -      	1. Kováčová Gabriela
•	Rodičia -                                         	1. JUDr.Saksunová Lenka
                                                         	2. PaedDr.Hudáková Jana,PhD.
                                                                	3. Ing.Petzová Jana
                                                                  4.  Mgr.Železníková Silvia           		
•	 Delegovaní za zriaďovateľa -	1. PaedDr.Benko Miroslav.
                                                         	2. Ing.arch.Tkačík Viktor
                                                        	       3. Mgr.Kravčáková Ľudmila      
           
4.	Riaditeľka školy oboznámila prítomných členov s volebným poriadkom, ktorý bol schválený bez pripomienok.	 Oboznámila prítomných s podmienkami tajných volieb predsedu a podpredsedu rady školy. 
5.	Riaditeľka školy skonštatovala podľa prezenčnej listiny nadpolovičnú účasť členov rady školy, upozornila na potrebu zakrúžkovať jedného člena na hlasovacom lístku s vyššie uvedenými menami členov rady školy. Člen s najvyšším počtom hlasov bude predsedom rady školy, druhý člen s druhým najvyšším počtom hlasov bude podpredsedom rady školy. Hlasovacie lístky sa vhadzovali do urny.

Počet vydaných hlasovacích lístkov : 7
      	Počet odovzdaných hlasovacích lístkov : 7
        	Počet platných  hlasovacích lístkov : 7
        	Počet neplatných  hlasovacích lístkov : 0
              1. počet hlasov:     7   p. Saksunová
              2. počet hlasov:     6  p.  Hudáková
              3. počet hlasov:     0   p.
              4. počet hlasov:     0   p.                          
                 
Najvyšší počet hlasov v poradí 1. a 2.  získali:
.......................7......................................... - zvolený predseda rady školy
.........................6......................................  - zvolený podpredseda rady školy.

6.	Riaditeľka školy oboznámila prítomných s úlohami a činnosťou rady školy v zmysle Štatútu rady školy.

Riaditeľka MŠ Budovateľská 8 v Prešove PaedDr.Eva Miklášová  po zvolení predsedu  odovzdala  vedenie ustanovujúcej schôdze novozvolenému predsedovi rady školy.
7.  Pani Mgr.Kravčáková informovala prítomných členov o posledných zastupiteľstvách, rozpočtoch škôl, havarijných stavoch škôl, racionalizačných opatreniach.

Riaditeľka upovedomila prítomných, že na ďalšom zasadnutí rady školy bude dôležitým bodom programu schválenie Štatútu rady školy pri MŠ Budovateľská 8,Prešov  a  ukončila ustanovujúce zasadnutie rady školy návrhom uznesení, ktoré členovia rady školy jednohlasne schválili.

               Uznesenie :
1.  Ustanovujúce zasadnutie rady školy dňa 17.04.2012 schválilo výsledky volieb predsedu a podpredsedu rady školy. 
* Predsedom rady školy sa stala ..JUDr.Saksunová Lenka
* Podpredsedom rady školy sa stala .PaedDr.Hudáková Jana

2. Ustanovujúce zasadnutie rady školy dňa 17.04.2012 poverilo:
   Predsedu rady školy   -    vypracovať plán zasadnutí na príslušný kalendárny rok.
-	 zvolať prvé zasadnutie rady školy s cieľom prerokovať  
                                             a schváliť Štatút rady školy pri MŠ Budovateľská 8,Prešov .

V Prešove 17.4.2012                                                   Zapísala:   ................................
                                                                                                     PaedDr.Eva Miklášová
                                                                                                       riaditeľka školy

                                                                                       Overil:  ........................................
                                                                                              
                                                                                                      predseda rady školy